รัฐบาลไทย-ข่าวทำเนียบรัฐบาล-ปลัด มท. ร่วมพบปะให้ข้อคิด ข้อแนะนำ และแสดงความยินดีกับนักเรียนทุนฯ - ครูผู้ดูแลนักเรียนทุนการศึกษาพระราชทาน ม.ท.ศ. เน้นย้ำ นักเรียนทุกคนต้องมีความอดทน ประดุจดั่ง "พระมหาชนก"
วันพฤหัสบดีที่ 28 ธันวาคม 2566
28/12/2566
ปลัด มท. ร่วมพบปะให้ข้อคิด ข้อแนะนํา และแสดงความยินดีกับนักเรียนทุนฯ - ครูผู้ดูแลนักเรียนทุนการศึกษาพระราชทาน ม.ท.ศ. เน้นย้ํา นักเรียนทุกคนต้องมีความอดทน ประดุจดั่ง "พระมหาชนก"
ปลัด มท. ร่วมพบปะให้ข้อคิด ข้อแนะนํา และแสดงความยินดีกับนักเรียนทุนฯ - ครูผู้ดูแลนักเรียนทุนการศึกษาพระราชทาน ม.ท.ศ. เน้นย้ํา นักเรียนทุกคนต้องมีความอดทน ประดุจดั่ง "พระมหาชนก" สํานึกในพระมหากรุณาธิคุณ ด้วยการทําหน้าที่ให้ดีที่สุด
ปลัด มท. ร่วมพบปะให้ข้อคิด ข้อแนะนํา และแสดงความยินดีกับนักเรียนทุนฯ - ครูผู้ดูแลนักเรียนทุนการศึกษาพระราชทาน ม.ท.ศ. เน้นย้ํา นักเรียนทุกคนต้องมีความอดทน ประดุจดั่ง "พระมหาชนก" สํานึกในพระมหากรุณาธิคุณ ด้วยการทําหน้าที่ให้ดีที่สุด พร้อมกล่าวว่า "การศึกษาเป็นสิ่งสําคัญที่สุดกับชีวิตมนุษย์" และให้กําลังใจคุณครูในการสร้างคนให้เป็นคนเก่ง คนดี ของสังคมไทย
เมื่อวันที่ 27 ธ.ค. 66 เวลา 13.30 น. ที่โรงแรมรอยัล ริเวอร์ เขตบางพลัด กรุงเทพฯ นายสุทธิพงษ์ จุลเจริญ ปลัดกระทรวงมหาดไทย เป็นวิทยากรให้ข้อคิด ข้อแนะนํา และร่วมแสดงความยินดีกับนักเรียนทุนฯ พร้อมทั้งให้กําลังใจแก่คณะครูผู้ดูแลนักเรียนทุนฯ และร่วมแสดงความยินดีกับคณะครูดีเด่น ตามโครงการทุนการศึกษาพระราชทาน ม.ท.ศ. ปี 2566 ภายใต้ "มูลนิธิทุนการศึกษาพระราชทานสมเด็จพระบรมโอรสาธิราชฯ สยามมกุฎราชกุมาร (ม.ท.ศ.)" โดยมี คณะครูผู้ดูแลนักเรียนทุนฯ พร้อมด้วยนักเรียนผู้รับทุนฯ รุ่นที่ 15 นักเรียนทุนฯ ดีเด่น ครูดีเด่น ผู้รับทุนเฉลิมพระเกียรติฯ และผู้สําเร็จการศึกษาระดับปริญญาตรี รวม 200 คน ร่วมรับฟัง
ในช่วงแรก นายสุทธิพงษ์ จุลเจริญ ปลัดกระทรวงมหาดไทย ได้พบปะกับคณะนักเรียนทุนฯ โดยกล่าวว่า วันนี้เป็นโอกาสที่ดีอีกครั้งหนึ่งที่ได้มาพบปะกับน้อง ๆ นักเรียนผู้มีโอกาสที่ดี เป็นสิริมงคลแก่ชีวิตที่ได้รับพระราชทานทุนการศึกษาของพระบาทสมเด็จพระเจ้าอยู่หัว ผู้ทรงพระคุณอันประเสริฐ ซึ่งนับเป็นปีที่ 3 ที่ได้มาพบกับน้อง ๆ ทําให้ตนรู้สึกดีใจทุกครั้งที่ได้เห็นอนาคตของชาติ ผู้มีความมุ่งมั่นตั้งใจในการศึกษาเล่าเรียน น้อมนําพระราชปณิธานของพระบาทสมเด็จพระเจ้าอยู่หัว มาเป็นหลักชัยในการตั้งใจศึกษาเรียนรู้ ทําหน้าที่นักเรียนที่ดี นิสิตที่ดี นักศึกษาที่ดี เพื่อสําเร็จการศึกษาออกมาเป็น "พลเมืองที่ดีของประเทศชาติ" เลือกงานที่เหมาะกับตัวเรา สิ่งที่พวกเราอยากจะทํา โดยหากน้อง ๆ ท่านใดมีความปรารถนาที่จะทํางานเพื่อบําบัดทุกข์ บํารุงสุขให้กับพี่น้องประชาชนคนไทยในทุกพื้นที่ ช่วยเหลือพี่น้องประชาชนในชนบทห่างไกล หรือในชุมชนเมือง ใน 76 จังหวัด 878 อําเภอ 7,849 องค์กรปกครองส่วนท้องถิ่น ก็สามารถร่วมทํางานกับกระทรวงมหาดไทย อาทิ กรมการพัฒนาชุมชน เปิดรับสมัครบุคคลที่สําเร็จการศึกษาระดับปริญญาตรีทุกวุฒิการศึกษา กรมการปกครอง รับวุฒินิติศาสตร์ รัฐศาสตร์ รัฐประศาสนศาสตร์ บริหารรัฐกิจ และกรมอื่น ๆ ที่รับวุฒิตามคุณสมบัติเฉพาะของแต่ละตําแหน่งหน้าที่ จึงขอให้พวกเราได้พิจารณา และอยากจะทําอะไรก็ขอให้ได้ทําในสิ่งที่ชอบ
"ขอฝากข้อคิด 4 ข้อ เพื่อให้น้อง ๆ ทุกคนซึ่งมีความมุ่งมั่นตั้งใจทําหน้าที่ของตนเองอย่างสมบูรณ์อยู่แล้ว ให้มีความมั่นใจและพุ่งสู่เป้าหมายที่พวกเราคิดไว้ ได้แก่ 1) ต้องรําลึกนึกถึงอยู่ตลอดเวลาว่า ทุกย่างก้าว ทุกลมหายใจ พวกเรา คือ นักเรียนทุนของพระบาทสมเด็จพระเจ้าอยู่หัว เราเป็นนักเรียนทุนของพระราชา พระมหากษัตริย์ผู้ทรงพระคุณอันประเสริฐ ผู้ทรงมีพระมหากรุณาธิคุณต่อพวกเรา ต่ออนาคตของพวกเรา และต่อครอบครัวของพวกเรา ดังนั้น เราทุกคนต้องประพฤติปฏิบัติตนเป็นแบบอย่างให้กับผู้อื่น แต่งกายสุภาพเรียบร้อย ถูกกาลเทศะ มีมนุษยสัมพันธ์ พูดจาไพเราะอ่อนหวาน มีกิริยามารยาทเรียบร้อย มีน้ําใจไมตรี มีจิตเสียสละ ช่วยเหลือส่วนรวม ทําหน้าที่นักเรียน นิสิต นักศึกษาให้ดีที่สุด เป็นบัณฑิตที่ดี เป็นคนดีของสังคมไทย 2) ต้องมี "ความอดทน ความเพียรพยายาม" โดยน้อมนําแนวคิดตามบทพระราชนิพนธ์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เรื่อง "พระมหาชนก" ว่าชีวิตเราจะถึงฝั่งฝัน จะถึงจุดมุ่งหมายจนประสบความสําเร็จได้ เราต้องมีความเพียร มีความวิริยะ มานะ อดทน ไม่ย่อท้อต่อความยากลําบาก ดังอักษรจีน เหริ่น 忍 ที่ประกอบด้วยอักษรสองคํา คือคําว่า เตา 刀 กับคําว่า ซิน 心 เตา คือ มีด ซิน คือ หัวใจ เหริ่น คือ มีดที่ปักบนหัวใจ มีดปักกลางใจ นั่นคือความหมายของคําว่า "ความอดทน" เราต้องอดทน ต้องทุ่มเทให้มากกว่าคนอื่น เราก็จะประสบความสําเร็จได้ และจดจําไว้เสมอว่า "คนเก่งแต่ขี้เกียจย่อมสู้คนไม่เก่งแต่ขยันไม่ได้" 3) หากมีสิ่งหนึ่งสิ่งใดที่เรามีความสงสัย ไม่สบายใจ ขอให้พูดคุย บอกเล่าเก้าสิบกันกับเพื่อน กับรุ่นพี่ กับครูอาจารย์ ปรึกษาหารือซึ่งกันและกัน เพราะการที่เราได้พูดคุย ได้เจรจา ได้หารือกัน จะทําให้เกิดสิ่งที่ดีขึ้นเสมอ และ 4) พี่ ๆ ชาวกระทรวงมหาดไทย โดยผู้ว่าราชการจังหวัด นายกเหล่ากาชาดจังหวัดและประธานแม่บ้านมหาดไทยจังหวัด และนายอําเภอ จะเป็นธุระดูแลเยี่ยมเยือนครอบครัวของน้อง ๆ ทุกคน ดูแลคุณพ่อ คุณแม่ และสมาชิกในครอบครัวให้ได้รับสิ่งที่ดีในชีวิต ทั้งนี้ ขอแสดงความยินดีกับพวกเราและขอให้ทุกคนได้ตั้งอกตั้งใจในการทําหน้าที่ของนักเรียนทุนของพระบาทสมเด็จพระเจ้าอยู่หัวให้ดีที่สุด เป็นลูกที่ดีของคุณพ่อ คุณแม่ จงรักภักดีและยึดมั่นในสถาบันหลักของชาติ อันประกอบด้วยสถาบันชาติ ศาสนา และพระมหากษัตริย์ ให้คงอยู่เป็นเสาหลัก เป็นศูนย์รวมจิตใจ ของพวกเราคนไทยอย่างยั่งยืนสืบไป" นายสุทธิพงษ์ฯ กล่าวเน้นย้ํา
จากนั้น นายสุทธิพงษ์ จุลเจริญ ปลัดกระทรวงมหาดไทย ได้พบปะกับคณะครู โดยกล่าวว่า ขอให้คณะครูทุกท่าน ทั้งคุณครูผู้มีอายุราชการอีกหลายปี และคุณครูผู้ที่กําลังจะเกษียณอายุราชการในวันที่ 1 ตุลาคม 2567 ได้ยึดถือพระราชดํารัสของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่พระราชทานแก่คณะครูผู้เกษียณอายุราชการ เมื่อปี 2553 เมื่อครั้งตนเป็นผู้ว่าราชการจังหวัดนครนายก คนที่ 42 ความโดยสังเขปว่า "เราจะเกษียณอายุราชการได้แต่ "อย่าเกษียณจากการทําประโยชน์เพื่อส่วนรวม"" ทั้งนี้ ตนมั่นใจว่าคุณครูที่มีลูกศิษย์ได้รับทุน ม.ท.ศ. เป็น "ครูชั้นเยี่ยม" ผู้มี Passion ในการถ่ายทอดองค์ความรู้ไปสู่ลูกศิษย์แล้ว ทุกท่านยังทําหน้าที่ "พ่อแม่ดูแลลูกศิษย์" ให้เป็นนักเรียนที่ดี คือ มีความประพฤติดีควบคู่การเรียนดี อันเป็นการ Change for Good ช่วยทําสิ่งที่ดีให้กับชีวิตนักเรียนทุน รวมถึงนักเรียนทุกคนในโรงเรียน
"คนมหาดไทย ให้ความสําคัญกับประโยคที่ว่า "การศึกษาเป็นสิ่งสําคัญที่สุดกับชีวิตมนุษย์" ซึ่ง "ตนเอง" ก็ได้ดีเพราะการศึกษา ทุกคนก็ได้ดีเพราะการศึกษา จึงดีใจกับคุณครูทุกท่านที่มีโอกาสดีของชีวิต เป็นผู้ให้การศึกษากับลูกหลาน เยาวชน ทุกท่าน คือ บุคคลสําคัญที่ได้มีโอกาสทําหน้าที่ของท่านควบคู่กับการสั่งสมบุญเพื่อจะได้ทําให้ลูกหลานคนไทยได้มีสิ่งที่ดีในทุกโอกาสของชีวิต และด้วยเพราะเราทําหน้าที่ด้วยความทุ่มเท เต็มใจ เอาใจใส่ จึงปรากฏผลทันตา นั่นคือ "ลูกศิษย์เราได้ดี" ทั้งนี้ กระทรวงมหาดไทย ได้เน้นย้ําให้ท่านผู้ว่าราชการจังหวัด และท่านนายอําเภอทั่วประเทศ เป็นผู้รับใช้คุณครูผู้แลนักเรียนทุน ม.ท.ศ. ทุกท่าน แต่สิ่งที่สําคัญนั้นคือเรื่อง "การสื่อสารข้อมูล" ดังนั้น หากมีสิ่งใดให้คนมหาดไทยในทุกพื้นที่ได้ดูแลก็ขอให้บอกกล่าว ให้แจ้ง ให้แนะนํา ไม่ต้องเกรงใจ ขอให้เมตตาใช้คนมหาดไทยเป็นเสมือนทาสในเรือนเบี้ย เพื่อส่งเสริมการศึกษา ดูแลลูกหลาน โดยครูผู้แลนักเรียนทุนฯ ทุกท่านจะต้องช่วยกันให้ข้อมูลข่าวสารกับผู้ว่าฯ นายอําเภอ เพื่อช่วยกันดูแลเด็กให้มีความสุขตามอัตภาพ เพื่อที่ว่าเมื่อเขาจบการศึกษาจะได้ทํางาน มีเงิน มีรายได้ มีความสุขในชีวิต นอกจากนี้ ห้วงเวลาที่ผ่านมากระทรวงมหาดไทยโดยผู้ว่าราชการจังหวัด และประธานแม่บ้านมหาดไทยจังหวัด ทุกจังหวัด ได้มีการจัดกิจกรรมระดมทุนผ่านมูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ เพื่อดูแลเด็กยากจนในพื้นที่จังหวัด ตั้งแต่ประถมศึกษาถึงมหาวิทยาลัย ควบคู่กับการสํารวจ Re X-ray ข้อมูลความเดือดร้อนทุกเรื่องผ่านแฟลตฟอร์ม ThaiQM เพื่อรวบรวมปัญหาของคนทั้งจังหวัด และระดมสรรพกําลังทุกภาคีเครือข่ายร่วมกันแก้ไขปัญหาความเดือดร้อน ซึ่งคุณครูทุกท่านสามารถเป็นส่วนหนึ่งด้วยการให้ข้อมูลนักเรียนผู้ยากไร้ต่อทางจังหวัด หรือทางอําเภอ เพื่อเราจะได้ร่วมกันทําให้ประชาชนคนไทยทุกครัวเรือนได้มีคุณภาพชีวิตที่ดีอย่างยั่งยืน" นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย ได้กล่าวอีกว่า กระทรวงมหาดไทยให้ความสําคัญกับการส่งเสริมการเรียนรู้วิชาประวัติศาสตร์ชาติไทยและประวัติศาสตร์ท้องถิ่น วิชาศีลธรรม และหน้าที่พลเมือง ที่ต้องกําหนดให้เป็นรายวิชาหลัก มิใช่ไปแทรกในวิชาใดวิชาหนึ่ง โดยโรงเรียนสังกัดองค์กรปกครองส่วนท้องถิ่นได้ดําเนินการครบทุกแห่งแล้ว ซึ่งขณะนี้ทุกจังหวัดได้รับสมัครคนเล่าเรื่องประวัติศาสตร์ชาติไทยและประวัติศาสตร์ท้องถิ่น (ครู ก) กว่า 2,000 คน โดยได้รับการสนับสนุนวิทยากรจากศูนย์อํานวยการใหญ่จิตอาสาพระราชทาน (ศอญ.) ที่จะมีการฝึกอบรม และไปขยายผลถ่ายทอดในทุกพื้นที่ทั่วประเทศ จึงขอฝากโรงเรียนสังกัดกระทรวงศึกษาธิการ ทั้งสํานักงานคณะกรรมการการศึกษาขั้นพื้นฐาน (สพฐ.) สํานักงานคณะกรรมการการอาชีวศึกษา (สอศ.) และสํานักงานปลัดกระทรวงศึกษาธิการ (สป.ศธ.) ได้ร่วมกันขับเคลื่อนขยายผล กําหนดให้มีวิชาประวัติศาสตร์ วิชาศีลธรรม และวิชาหน้าที่พลเมือง เป็นวิชาแยกเฉพาะ เพื่อเสริมสร้างการเรียนรู้ให้กับนักเรียนทุกคนได้มีความรักชาติ รู้จักประวัติศาสตร์ ทราบถึงความลําบากยากเข็ญของบรรพบุรุษที่สละเลือดเนื้อ สละสิ่งต่าง ๆ เพื่อคงประเทศชาติไว้ให้สถาพรถึงทุกวันนี้ โดยมีผู้ว่าราชการจังหวัดในฐานะประธานกรรมการศึกษาธิการจังหวัดเป็นผู้นําการบูรณาการส่งเสริมการเรียนรู้ในเรื่องดังกล่าว
“ในวันพรุ่งนี้ (28 ธ.ค. 66) คณะกรรมการ ม.ท.ศ. คณะอนุกรรมการขับเคลื่อนงาน ม.ท.ศ. ผู้ว่าราชการจังหวัดทุกจังหวัด คณะครูผู้ดูแลนักเรียนทุนฯ นักเรียนผู้รับทุนการศึกษาพระราชทาน ครูดีเด่น นักเรียนทุนฯ ที่สําเร็จการศึกษาระดับปริญญาตรี จะได้มีโอกาสสําคัญของชีวิตในการเข้าเฝ้าฯ พระบาทสมเด็จพระเจ้าอยู่หัว จึงขอให้ทุกท่านทุกคนได้สํานึกในพระมหากรุณาธิคุณอันหาที่สุดมิได้ ด้วยการเป็นพลเมืองที่ดีที่มีความจงรักภักดีต่อสถาบันชาติ ศาสนา พระมหากษัตริย์ และมีจิตใจที่มุ่งมั่นในการดํารงตนถึงพร้อมด้วยความรอบรู้และความดี พร้อมทําประโยชน์ให้แก่ส่วนรวมและประเทศชาติ เพื่อตอบแทนบุญคุณแผ่นดินตลอดไป” นายสุทธิพงษ์ฯ กล่าวในช่วงท้าย